[{"text_idx": "#000000", "text": "Zuluagatar bitxigileak, Irulegiko Eskuaren ikerketaren laguntzaile"}, {"text_idx": "#000002", "text": "Eskuan inspiratutako bitxi bakoitzeko 4\u20ac ematen dizkiote Elkarteari bitxigileek, arkeologia- eta zientzia-ikerketan erabil ditzaten."}, {"text_idx": "#000004", "text": "Irulegiko aztarnategiko zuzendari Mattin Aiestarani emandako txekea, Zuloagatarren lankidetzaren hasiera besterik ez da, \u201cpieza zoragarri horretan eta hurrengo aurkikuntzetan ikertzen jarrai dezaten\u201d, adierazi du Eguzkiloreko kudeatzaile Igotz Zuluagak."}, {"text_idx": "#000005", "text": "Lankidetza hori honela zehaztu da: Esku entzutetsuan inspiratutako bitxi bakoitzeko 4 \u20ac ematen zaizkio Aranzadi Zientzia Elkarteari Irulegiko aztarnategian ikertzen jarrai dezan. Igotzen aburuz, lankidetza hori zirkulua ixtea da: \u201cAurkikuntza horren eskutik, guztion ikurra den ondarea iritsi zaigu, eta horrek laguntzarik gogotsuena merezi du; bitxigile gisa, harrotu egiten gaitu jendeak pieza horiek eramateak, eta, aldi berean, horrek ekarpen ekonomikoa dakar berekin\u201d."}, {"text_idx": "#000006", "text": "Oso azkar egin da dena. Azaroaren 14an Irulegiko Eskua aurkeztu eta berehala, berriaren garrantziak Zuluagatarrak harritu egin zituenez, aurrea hartu eta zintzilikario batzuk diseinatzeari ekin zioten. Argi izan zuten hasieratik bertatik Aranzadi Zientzia Elkartearekin batera egin nahi zutela; hortaz, haiekin jarri ziren harremanetan lankidetza-moduak aztertzeko. Bitxi-bildumak eta proiektu eta kausentzako laguntza ekonomikoa elkartzen dituzten beste ekimen batzuekin duten esperientzia ekarri zuten bitxigileek. Esaterako, Morea bildumaren eskutik, urtero, salmenten zati bat genero-berdintasunaren alde egiten duen erakunde bati eman zaio."}, {"text_idx": "#000007", "text": "Eta, aste gutxi barru, lankidetza-modua zehaztu zen, baita salgai jarriko ziren piezak ere, hain zuzen, zintzilikariak: hiru tamainatan eta hiru akaberarekin, eta bat, giltzatako moduan. Pieza guztiekin batera idazkitxoa eta Aranzadi webgunera bideratzen duen QR kodea doaz. Izan ere, webgune horretan Irulegiko Eskua eta erakunde laguntzaileak aurkezten dira. Garaiz iritsi zen bitxia Gabonetako kanpainerako."}, {"text_idx": "#000008", "text": "Abenduaren hasieran, bitxiak merkaturatu ziren, eta, oso denbora gutxitan, onarpen zabala izan dute: abenduaren 31ra arte, 550 pieza saldu ziren Euskadiko eta Nafarroako dendetan. Gauza bera gertatu da beste lurralde batzuetan; halaber, beste erkidego batzuetara iritsi da, online dendaren bitartez."}, {"text_idx": "#000009", "text": "Aurtengo aurreikuspenei begira, Zuluagatarrak baikorrak dira. Baina adierazi dute ez dela batere erraza hain denbora laburrean hainbeste saltzea, eta uste dute Irulegiko Eskua eguzkilorearen edo lauburuaren antzeko ikur bilakatuko dela; gogorarazi beharra dago ikur horiek etengabeko eskaria dutela. Era berean, urtean zehar Eskuan inspiratutako bitxi-bilduma berria kaleratzeko asmoa dute, hain zuzen, pieza gehiago eta diseinu sofistikatuagoak, material noble eta harri erdibitxiez baliatuta. Bilduma berri horren planteamendua berbera izango da, hots, Aranzadi Zientzia Elkartearen ikerketa-proiektuari laguntzea, eta, beraz, aurtengo salmenten zati handiagoa ematea da asmoa. \u201cPozten gaitu gure buruak hobetzea, eta txeke potoloa eman ahal izateak\u201d, adierazi du Igotzek; \u201chalaber, enpresak eta pertsonak animatu nahi ditugu Elkarteari laguntzera, horrek eskura jartzen dituen formulen bidez\u201d."}, {"text_idx": "#000010", "text": "Aldi berean, lortu nahi da jendeak bitxiak harro eramatea, Eskua gero eta ezagunagoa izatea eta geure sinbologia sustatzea; izan ere, horrek bultzatu baitzituen Zuluagatarrak Eguzkilore bitxien kontzeptua sortzera."}, {"text_idx": "#000011", "text": "Berrogeita hamar urtetik gorako jardunbidea du sektorean bitxigile bizkaitarren leinuak, eta Eguzkilore zuzentzeko lanarekin batera uztartzen du jatorriko artisau-tailerraren jarduera."}, {"text_idx": "#000013", "text": "Luz verde para DEK \u2013 Durangaldea Enpresa Ekimena, nueva entidad para la promocio\u0301n econo\u0301mica de la comarca"}, {"text_idx": "#000017", "text": "Zaintzaileei zuzenduta \u2018Memoriaren entrenamendua\u2019 tailerra izango da martxoan"}, {"text_idx": "#000019", "text": "\u201cTenemos dificultad para alquilar pisos por el color de nuestra piel\u201d"}, {"text_idx": "#000021", "text": "Esta web usa cookies para mejorar tu experiencia. Asumiremos que esta\u0301s de acuerdo con ellas, aunque, si lo deseas, puedes rechazarlas."}]